stanford-oval/wikipedia huggingface dataset:
ריצ'רד ברנסון
הערות שוליים

↑  "These are the 25 richest people in Britain". Business Insider (באנגלית). נבדק ב-2018-04-01.
↑  https://web.archive.org/web/20200420132945if_/https://www.forbes.com/profile/richard-branson/#7d77dcdf6ff5
↑  רגע היסטורי: ריצ'רד ברנסון הגיע לחלל בטיסה המסחרית הראשונה, באתר ישראל היום
1 2  חקירה: האם הטייסים של ריצ’ארד ברנסון סיכנו אותו רק כדי להקדים את ג’ף בזוס?, באתר גיקטיים, ‏2021-09-03
↑   ריצ'רד ברנסון שימש כדיילת לאחר שהפסיד בהתערבות, באתר TheMarker‏, 13 במאי 2013
| --- | --- |
בקרת זהויות :  NLI: 987007308501205171  PLWABN: 9810688363305606  BIBSYS: 99071074  BNE: XX4699560  BnF: cb13335135v (data)  CANTIC: a11092075  CiNii: DA11763081  GND: 11886971X  ICCU: PUVV219754  ISNI: 0000 0001 1161 6407  LCCN: n87888343  LNB: 000046347  MusicBrainz: 6ea65dde-175f-4e33-999c-aa38cda7bf6a  NDL: 00620419  NKC: jn20010525089  NLA: 56747425  NLG: 186152  NLK: KAC200004150  NTA: 125097476  RERO: 02-A005623735  SNAC: w64p3611  SUDOC: 035766476  VIAF: 84074806   WorldCat (עם VIAF): 84074806 
רכבת נוסעים של חברת "וירג'ין רייל"
סניף של "וירג'ין מגהסטורס" בסן פרנסיסקו
ברנסון (במושב הנהג) משלים ניסיון לשבור שיא בחציית תעלת למאנש בכלי רכב אמפיבי
לו הוד

| --- | --- |

 לידה:  23 בנובמבר 1934 גליב, אוסטרליה 
 פטירה:  3 ביולי 1994 (בגיל 59) פואנחירולה, ספרד 
 מדינה:  אוסטרליה
 גובה:  1.79 מטרים
 יד חובטת:  ימין, יד אחת בחבטת גב יד
 פעילות כמקצוען:  1957–1972 (כ־15 שנים) 
 יחידים
 מאזן קריירה:  592-937
 דירוג שיא:  1 (1953)
 שיאי גראנד סלאם
 זכיות 13 (4 ביחידים, 8 בזוגות גברים, 1 זוגות מעורבים)
 אליפות אוסטרליה הפתוחה:  זכייה (1956)
 אליפות צרפת הפתוחה:  זכייה (1956)
 וימבלדון:  זכייה (1956, 1957)
 אליפות ארצות הברית הפתוחה:  גמר (1956)
 
לו הוד (באנגלית: Lew Hoad; ‏ 23 בנובמבר 1934 – 3 ביולי 1994) היה טניסאי אוסטרלי. הוא זכה במקום הראשון בתחרויות הגברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-13 ניצחונות בתחרויות גראנד סלאם. בתחרויות זוגות גברים הוא ניצח בכל 4 תחרויות גראנד סלאם.
ביוגרפיה

לו הוד נולד בסידני. הוא התחיל לשחק טניס בגיל 5. בגיל 10 הוא השתתף בתחרות לילדים עד גיל 16. בילדות ובהמשך כבוגר הוא שיחק הרבה עם בן גילו קן רוזוול שהתאמן באותו מועדון. בגיל 12 הוא שיחק נגד אדריאן קוויסט שהיה בין הטניסאים בולטים של התקופה. קוויסט התרשם מיכולתו ונתן לטניסאי הצעיר חסות של חברת Dunlop Sport אותה ניהל.
בשנת 1951 הוד החל לשחק בתחרויות גדולות. באליפות אוסטרליה הפתוחה הוא הודח בסיבוב הראשון. בתחרויות הגברים הור הגיע לגמר בשנת 1955 וניצח בתחרות 1956. בתחרויות זוגות גברים הוד ניצח בשנים 1953, 1956 ו-1957.
באליפות צרפת הפתוחה 1951 הוד הודח בשלבים המוקדמים. בשנת 1956 הוא ניצח בתחרות הגברים. בתחרות זוגות גברים הוא ניצח בתחרות 1953 והיה בגמר בשנים 1954 ו-1956.
באליפות וימבלדון 1951 הוד הודח בשלבים המוקדמים. הוא ניצח בשנים 1956 ו-1957. הוא ניצח בתחרות זוגות גברים ב-1953, 1955 ו-1956. בשנת 1957 הוא הפסיד בגמר.
באליפות ארצות הברית הפתוחה הראשונה בהשתתפותו הוד הודח בשלבים המוקדמים. הוא הפסיד בגמר 1956 ובכך לא הצליח להגיע לגראנד סלאם (טניס) בתחרות הגברים. בתחרות זוגות גברים הוא היה בגמר בשנת 1954 וניצח בשנת 1956.
הוד היה חבר נבחרת גביע דייוויס של אוסטרליה וזכה עם הנבחרת בתואר 4 פעמים.
בשנת 1957 הוד עבר לקריירה מקצועית ושיחק עד לשנת 1967. בתקופה זו הוא זכה במספר תחרויות. בשנת 1968 הוא חזר להשתתף בתחרויות "גראנד סלאם" אך ללא הצלחה יתרה ופרש בשנת 1972.
בשנת 1955 הוא התחתן עם טניסאית אוסטרלית.
הוד סבל מבעיות גב החל משנת 1954. אחרי פרישה בשנת 1967 זוג עבר לספרד בה הקימו Lew Hoad's Campo de Tenis ו-Lew Hoad Tennis Village. המתקנים עבדו עשרות שנים.
בשנת 1994 אצל הוד התגלה סרטן והוא נפטר באותה שנה.
בשנת 1958 הוא פרסם ספר My Game, בשנת 2002 אלמנתו פרסמה ספר My Life With Lew.
הוד נכלל בעולם התהילה של הטניס בשנת 1980.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות אוסטרליה הפתוחה 1953 | אוסטרליה קן רוזוול | 7–9, 4–6, 4-6 |
| אליפות אוסטרליה הפתוחה 1956 | אוסטרליה קן רוזוול | 6–4, 3–6, 6-4, 7-5 |
| אליפות צרפת הפתוחה 1956 | שוודיה סוון דווידסון | 6–4, 8–6, 6-3 |
| אליפות וימבלדון 1956 | אוסטרליה קן רוזוול | 6-2, 4-6, 7-5, 6-4 |
| אליפות ארצות הברית הפתוחה 1956 | אוסטרליה קן רוזוול | 6–4, 2–6, 3-6, 3-6 |
| אליפות וימבלדון 1957 | אוסטרליה אשלי קופר | 6-2, 6-1, 6-2 |
נורמן מיילר

| --- | --- |

 לידה:  31 בינואר 1923 לונג ברנץ', ארצות הברית 
 פטירה:  10 בנובמבר 2007 (בגיל 84) ניו יורק, ארצות הברית 
 שם לידה:  Norman Kingsley Mailer 
 מדינה:  ארצות הברית 
 מקום קבורה:  Provincetown Cemetery 
 מקום מגורים:  ניו ג'רזי, לונג ברנץ', פרובינסטאון, ברוקלין 
 שם עט:  Andreas Wilson 
 מקום לימודים:  אוניברסיטת הרווארד, התיכון לבנים, סורבון, התיכון לבנים ובנות 
 שפות היצירה:  אנגלית 
 הושפע מ:  ג'ורג' אליוט, ויליאם פוקנר, ארנסט המינגוויי, פבלו פיקאסו, לב טולסטוי, וילהלם רייך, מרסל פרוסט, תומאס מאן, ויליאם ס. בורוז, ג'יימס ט. פארל, ג'ון דוס פסוס, הנרי ג'יימס, הנרי מילר, פיודור דוסטויבסקי 
 בן או בת זוג:  אדל מורלס (19 באפריל 1954–1962)  Bea Silverman (ינואר 1944–?)  Beverly Rentz Bentley  נוריס צ'רץ מיילר (11 בנובמבר 1980–10 בנובמבר 2007)  ג'ין קמפבל (4 במאי 1962–16 בדצמבר 1963)  Carol Stevens (1980–?) 
 צאצאים:  סטיבן מיילר, דניאל מיילר, אליזבת אן מיילר, מגי אלכסנדרה מיילר, מייקל מיילר, ג'ון באפלו מיילר, קייט מיילר, סוזן מיילר 
 פרסים והוקרה:  פרס הספר הלאומי (1969)  פרס פטל הזהב לבמאי הגרוע (1988)  מדליית אמרסון-תורו (1989)  פרס פוליצר לסיפורת (1980)  פרס הלמרייך (1992)  פרס הספרות פא"ן אוקלנד ע״ש ג'וזפין מילס (1996)  פרס ג'ורג' פולק (1968)  פרס פוליצר לספרי עיון כלליים (1969)  עמית האקדמיה האמריקאית לאמנויות ולמדעים  מפקד מסדר האמנויות והספרות  לגיון הכבוד  star on Playwrights' Sidewalk 
 חתימה:   
 
נורמן קינגסלי מיילר (באנגלית: Norman Kingsley Mailer;‏ 31 בינואר 1923 – 10 בנובמבר 2007), היה סופר, מחזאי, עיתונאי ויוצר קולנוע אמריקאי-יהודי. ידוע כמחדש ז'אנר הנובלה התיעודית.
חייו

מיילר נולד בלונג בראנץ' בניו ג'רזי. שמו בלידתו היה מנחם ("נוחם", "נורמן") מלך מיילר. שמו השני, מלך, היווה את המקור לשם קינגסלי שאומץ עבורו (ונכתב כבר בתעודת הלידה). אביו, איזק ברנט מיילר, יליד ליטא שהיגר לארצות הברית מדרום אפריקה, היה מנהל חשבונות, אמו פאני לבית שניידר ניהלה סוכנות למטפלות. אביה שהיה בעל מכולת שימש כעין רב של הקהילה המקומית.
נורמן גדל בברוקלין, ובשנת 1939 החל ללמוד באוניברסיטת הרווארד. במהלך לימודיו החל מתעניין בכתיבה, ופרסם את סיפורו הראשון כשהוא בן 18.
עם הצטרפותה של ארצות הברית למלחמת העולם השנייה בשנת 1941 התגייס מיילר לצבא האמריקאי, ושירת כלוחם בחזית האוקיינוס השקט, בפיליפינים וביפן.
לאחר שחרורו מן הצבא, החל ללמוד באוניברסיטת הסורבון בפריז, עם מלגה מהצבא, ובשנת 1948 פרסם את ספרו הראשון "הערומים והמתים" המתבסס על ניסיונו כחייל. זהו רומן מלחמה ריאליסטי, המתאר בצורה חזקה ואלימה קבוצת חיילים אמריקנים הנלחמת לכיבושו של אי המוחזק בידי היפנים. ספר זה נחשב לאחד הספרים החשובים בסוגו, ולמייצג נאמן של הספרות שנכתבה על ידי דור הצעירים שלחם במלחמת העולם השנייה.
בשנים שלאחר מכן עבד מיילר כתסריטאי בהוליווד. חלק ניכר מעבודתו הספרותית לא התקבל על ידי המוציאים לאור. באמצע שנות החמישים התפרסם מיילר כמסאי המבקר את התרבות האמריקנית בת זמנו. ספרו "פרסומת לעצמי" (1959) המבוסס על קטעי יומן ורשימות, בוחן את האלימות, ההיסטריה, הפשע והבלבול בחברה האמריקנית, והיה בעל השפעה על דור הכותבים הצעירים בשנות השישים.
ב-1981 השתתף בסרטו של מילוש פורמן "רגטיים".
ב-1987 ביים את הסרט הקולנועי "גברים קשוחים אינם רוקדים" על פי תסריט של רוברט טאון. ב-2002 כתב מיילר את התסריט לסרט "מרגל ראשי: הסיפור של רוברט הנסן", אשר מבוסס על חייו של רוברט הנסן.
נמנה עם מייסדי המגזין "Village Voice".
מיילר זכה פעמיים בפרס פוליצר. בפעם הראשונה על ספרו "צבאות הלילה" (1968), ובפעם השנייה על ספרו "שירת התליין" (1979). ספר זה, שהוא מפסגת יצירתו של מיילר, מתאר את הוצאתו להורג של הרוצח גארי גילמור. כן זכה מיילר במדליית אמרסון ת'ורו על מפעל חיים (1989), ושימש כנשיא הסניף האמריקאי של ארגון הסופרים PEN.
מיילר היה גם ביוגרף מוכשר, וכתב את הביוגרפיה (עם הרבה אלמנטים דמיוניים) של מרילין מונרו, פבלו פיקאסו ולי הארווי אוסוואלד. רצח קנדי העסיק אותו אף בספר "רוחו של הארלוט" משנת 1991 העוסק באיש CIA המעורב באירועי תקופתו - המלחמה הקרה, הפלישה למפרץ החזירים ורצח קנדי.
נטייתו של מיילר אל הפוליטיקה הובילה אותו לכתיבת ספרים כ"מדוע אנו בווייטנאם" (1967). בשנת 1969 התמודד על משרת ראש עיריית ניו יורק בתור "שמאלני שמרן" שצידד בהקמת מדינה נפרדת של העיר ניו יורק ונכשל. למרות היותו יהודי, מיילר לא היה אוהד ישראל, לא ביקר בה מעולם, והביע לא פעם תמיכה בפלסטינים.
מיילר הופיע כשחקן במספר סרטים, ביניהם סרטי אוונגרד של במאים "מחתרתיים" בשנות השישים. כן ביים מספר סרטים מסוג זה. כן ביים את הסרט "בחורים קשוחים אינם רוקדים", על פי ספרו. ספריו "העירומים והמתים", "חלום אמריקני" ו "שירת התליין" הוסרטו אף הם.
מיילר היה נשוי שש פעמים ואב לתשעה ילדים (לרבות בן חורג אחד), בהם הבמאי סטיבן מיילר, השחקנית קייט מיילר והעיתונאי (עורך המגזין "היי טיימס") ג'ון בפאלו מיילר. נפטר עקב אי-ספיקת כליות חריפה בבית החולים מאונט סיני במנהטן.
מספריו שתורגמו לעברית

העירומים והמתים, מאנגלית חיים גליקשטיין, הוצאת מערכות. עובד לסרט קולנוע בשנת 1958.
הבשורה על פי הבן, מאנגלית אמיר צוקרמן, הוצאת ידיעות אחרונות.
שירת התליין, מאנגלית עמשי לוין, הוצאת זמורה ביתן.
גן הצבאים, מאנגלית - עמשי לוין, זמורה ביתן, 1990.
אלברו מורטה

ערך זה עוסק בשחקן הטלוויזיה הספרדי המגלם את "אל פרופסור" בסדרה בית הנייר. אם התכוונתם לכדורגלן ספרדי, ראו .
| --- | --- |

מורטה, 2020
 לידה:  23 בפברואר 1975 (בן 49) אלגסיראס, מחוז קדיס, ספרד ספרד
 שם לידה:  Álvaro Antonio García Morte 
 מדינה:  ספרד
 תקופת הפעילות:  מ-2002
 עיסוק:  שחקן, במאי תיאטרון
 מקום לימודים:  School of Cinematography and Audiovisual of the Community of Madrid 
 פרופיל ב-IMDb
 
אַלְבַרוֹ מוֹרְטֶה (בספרדית: Álvaro Morte; נולד ב-23 בפברואר 1975) הוא שחקן ובמאי תיאטרון ספרדי. ידוע בשל  דמותו של סרחיו מרקינה ("הפרופסור"), אותה גילם בסדרת הטלוויזיה הספרדית "בית הנייר".
ביוגרפיה

מורטה נולד בחבל אנדלוסיה בספרד. תפקידו הראשון היה תפקיד אורח בסדרה "בית חולים מרכזי" בשנת 2002.
תפקידו הראשי הראשון היה דמותו של ריי בסדרה "פלאנטה 25" בשנים 2007–2008, בה הופיע ב-65 פרקים.
בשנת 2008 אובחן כחולה סרטן, לאחר שברגלו התפתח גידול. מורטה מחשיב את תקופת מחלתו לאחד האירועים המכוננים בחייו, וכאמרתו בעקבותיו החליט "לנצל כל יום בחיים".
בשנת 2012 שב אל עולם התיאטרון, והקים את החברה "300 Pistolas" והחל לעסוק כבמאי מחזות.
בשנת 2014 החל לשחק בעונה השלישית של הטלנובלה "El secreto de Puente Viejo", ושב עם תפקידו גם לעונה הרביעית.
בשנת 2015 שיחק בפרק אחד מתוך סדרת הפשע "ויקטור רוס" של ערוץ La 1.
בשנים 2021-2017, שיחק את הדמות, "אל פרופסור" (סרחיו מרקינה), בסדרת הטלוויזיה "בית הנייר", שנרכשה על ידי נטפליקס. הסדרה הפכה ל"סדרה שאינה דוברת אנגלית" הנצפית ביותר בחברה. מורטה היה מועמד על תפקידו בסדרה למספר פרסים.
בשנת 2018 שיחק בסרט הספרדי "מיראז'" שהופק על ידי נטפליקס.
בשנת 2019 החל לככב בסדרת הדרמה "המזח" בתפקיד אוסקר לצידה של ססיליה רות. את הסדרה יצר אלכס פינה (היוצר של "בית הנייר") לשירות של פריים וידאו, ובשנת 2020 שב עם תפקידו לעונה השנייה.
בשנת 2020 שיחק בסדרת הטלוויזיה "The Head", מותחן פסיכולוגי של רשת HBO, לצדם של השחקנים ג'ון לינץ' וריכרד זאמל.
בשנת 2021 שיחק מורטה בסדרת הפנטזיה האמריקאית "מחזור כישור הזמן", אשר מבוססת על הספר מחזור כישור הזמן מאת רוברט ג'ורדן, ועלתה בשירות הסטרימינג של פריים וידאו.
בשנת 2022 שיחק בסרט המותחן "אבידות ומציאות", אודות סחר בבני אדם בהפקה ספרדית-ארגנטינאית לצדה של אאוחניה סוארס. באותה השנה שיחק במיני-סדרה "Boundless", סדרה היסטורית ספרדית בה גילם מורטה את מגלה הארצות חואן סבסטיאן אלקנו.
בשנת 2024 שיחק מורטה בסרט האימה האמריקאי "טהורה", בין היתר לצד השחקניות סידני סוויני ובנדטה פורקרולי.
חיים אישיים

מורטה נשוי לסטייליסטית בלנקה קלמנטה, ואב לזוג תאומים.
ייסוד רומא

הזאבה הקפיטולינית: פסל של הזאבה הקפיטולינית מאכילה את התאומים רומולוס ורמוס. הסצנה המפורסמת ביותר הקשורה להקמת רומא. לפי טיטוס ליוויוס, הוא הוקם בשנת 296 לפני הספירה.
ייסוד רומא היה אירוע פרהיסטורי או תהליך פרהיסטורי שנזכר לראשונה בתקופה מאוחרת יותר על ידי היסטוריונים ומשוררים רומיים. עדויות ארכאולוגיות מצביעות על כך שרומא התפתחה מאיחוד הדרגתי של כמה כפרים בראש גבעה במהלך תקופת הברונזה המאוחרת או תקופת הברזל המוקדמת. מגורים פרהיסטוריים בחצי האי האיטלקי התקיימו לפני 48,000 שנים, כאשר אזור רומא התיישב בסביבות 1600 לפני הספירה. כמה עדויות על התיישבות בגבעת הקפיטולין מתוארכות לאזור שנת 1700 לפנה"ס, ובעמק הסמוך שבו שכן מאוחר יותר הפורום הרומאי היה נקרופוליס מפותח לפחות בשנת 1000 לפנה"ס. השילוב של היישובים בראש הגבעה לכדי ממלכה אחת עד למאה ה-8 לפני הספירה הושפע כנראה מהמגמה להיווצרות עיר-מדינה שצמחה מיוון העתיקה.
על פי המיתוס הרומי, העיר רומא נוסדה על ידי רומולוס, בנו של אל המלחמה מארס שאנס את הבתולה הוסטלית ריאה סילביה, נסיכת אלבה לונגה, וצאצא של אניאס מטרויה. לאחר שנחשפו על נהר הטיבר, התינוק רומולוס ואחיו התאום רמוס יונקו חלב מזאבה בלופרקל (אנ') לפני שגודלו על ידי הרועה פאוסטולוס (אנ'). הם נקמו בדוד-רבה שלהם אמולוס, והחזירו את אלבה לונגה לסבם נומיטו. לאחר מכן החליטו האחים להקים עיר חדשה אך רבו על כמה פרטים, והדבר הסתיים ברציחתו של רמוס והקמת רומא על גבעת הפלטין.
רוב ההיסטוריונים המודרניים מפקפקים בקיומו של מייסד או אירוע מכונן יחיד לעיר, ולא נמצאה ראיה מהותית הקושרת את רומא הקדומה לאלבה או לטרויה. רוב ההיסטוריונים המודרניים גם פוסלים את שושלת האנייד המשוערת באלבה לונגה כסיפורת. הסיפור האגדי עדיין נדון ונחגג רבות בתקופה הרומית. פסטיבל פאריליה ב-21 באפריל נחשב לציון יום השנה לייסוד העיר בתקופת הרפובליקה המאוחרת, והיבט זה של החג גדל בחשיבותו תחת האימפריה עד שהוסב במלואו לרומאה בשנת 121 לספירה. שנת הקמתה לכאורה. חושב באופן שונה על ידי היסטוריונים עתיקים, אך שני התאריכים שנראה כי אושרו רשמית היו 753 לפנה"ס בכרונולוגיה של הוורוניאן (בשימוש המשחקים החילוניים של קלאודיוס ורומאה של אדריאנוס) והשנה הסמוכה 752 לפנה"ס (בשימוש הפאסטי) והמשחקים החילוניים של אנטונינוס פיוס ופיליפ הראשון). למרות שגיאות ידועות בחישובים של ואר, התאריך של שנת 753 לפני הספירה הוא שממשיך להוות את הבסיס לרוב החישובים המודרניים של עידן לוח השנה של ה-AUC .
ליגת העל הקפריסאית

| --- | --- |
 שם מלא:  אליפות הכדורגל של הליגה הראשונה
 כינוי:  טסיטה צ'מפיונשיפ
 תחום:  כדורגל
 ארגון:  התאחדות הכדורגל הקפריסאית
 מדינות:  קפריסין קפריסין
 קונפדרציה:  אופ"א
 קבוצות:  14
 תקופת הפעילות:  1934–הווה (כ־91 שנים)
 אלופה נוכחית:  אפואל ניקוסיה (2023/2024)
 מירב הזכיות:  אפואל ניקוסיה (29)
 מפעל מקביל:  הגביע הקפריסאי
 מפעל נמוך:  הליגה הקפריסאית השנייה בכדורגל 
 www.cfa.com.cy
 
ליגת העל הקפריסאית (ביוונית: Παγκύπριο Πρωτάθλημα Α΄ Κατηγορίας) היא ליגת הכדורגל הבכירה בקפריסין. כיום, הליגה כוללת בתוכה 14 קבוצות. בתום כל עונה שלוש הקבוצות הנמצאות בתחתית הטבלה יורדות לליגה הקפריסאית השנייה, ואילו שלוש הקבוצות הנמצאות בראש טבלת הליגה הקפריסאית השנייה עולות לליגת העל הקפריסאית.
בתום כל עונה, הקבוצה הזוכה באליפות הליגה מעפילה לשלב המוקדמות השלישי של ליגת האלופות. זוכת הגביע הקפריסאי מעפילה לסיבוב הפלייאוף של הליגה האירופית, סגנית אלופת קפריסין ומקום 3 בליגה הקפריסאית מעפילות לסיבוב המוקדמות השני של הטורניר. אם זוכת הגביע היא גם אלופת הליגה אז סגנית מחזיקת הגביע מעפילה לסיבוב הפלייאוף של הליגה האירופית, ואילו אם זוכת הגביע היא סגנית האלופה, אז גם הקבוצה במקום הרביעי בטבלה מעפילה לסיבוב המוקדמות השני של הליגה האירופית.
רמתה של ליגת העל הקפריסאית, שנחשבה חלשה ושולית למדי עד סוף המאה העשרים, עלתה בהדרגה בעקבות הצטרפות שחקנים זרים רבים מאירופה ומרחבי העולם, ובעקבות השקעה כספית רבה יותר. קבוצות מקפריסין החלו להעפיל לשלב הבתים בליגת האלופות, ובעונת 2011/2012 אף הגיעה אפואל ניקוסיה לרבע הגמר בטורניר זה, הנחשב לאחד היוקרתיים בכדורגל העולמי.
הקבוצות בליגה

להלן הקבוצות המשתתפות בליגת העל הקפריסאית לעונת 2024/2025:
| קבוצה | עיר | אצטדיון | מספר מושבים |
| --- | --- | --- | --- |
| א.א.ל. לימסול | לימסול | אצטדיון אלפאמגה | 10,700 |
| א.א.ק. לרנקה | לרנקה | א.א.ק ארנה | 7,400 |
| אומוניה 29 במאי | ניקוסיה | אצטדיון קטוקופיה | 3,500 |
| אומוניה ארדיפו | ארדיפו | אצטדיון אנתוניס פפדופולוס | 10,230 |
| אומוניה ניקוסיה | ניקוסיה | אצטדיון GSP | 22,859 |
| אנוסיס נאון פאראלימני | פאראלימני | אצטדיון פאראלימיני | 5,800 |
| אנורתוסיס פמגוסטה | פמגוסטה | אצטדיון אנתוניס פפדופולוס | 10,230 |
| אפואל ניקוסיה | ניקוסיה | אצטדיון GSP | 22,859 |
| אפולון לימסול | לימסול | אצטדיון אלפאמגה | 10,700 |
| אריס לימסול | לימסול | אצטדיון אלפאמגה | 10,700 |
| אתניקוס אחנס | אחנה | אצטדיון דסאקי | 7,000 |
| נאה סלמיס פמגוסטה | פמגוסטה | אצטדיון אמוכוסטוס | 5,500 |
| פאפוס | פאפוס | אצטדיון סטליוס קירייקידס | 9,394 |
| קרמיוטיסה | לימסול | אצטדיון אמוכוסטוס | 5,500 |
אלופות הליגה לפי עונות

קבוצה המסומנת בכתב מודגש זכתה בגביע הקפריסאי באותה העונה והשלימה דאבל מקומי.
↑  הליגה הושעתה בגלל מלחמת העולם השנייה
↑  ליגה הוקפאה עקב התפרצות נגיף הקורונה, לאחר מכן ננטשה ולא הוכרזה אלופה
אליפויות לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| אפואל ניקוסיה | 29 | 20 | 1936, 1937, 1938, 1939, 1940, 1947, 1948, 1949, 1952, 1965, 1973, 1980, 1986, 1990, 1992, 1996, 2002, 2004, 2007, 2009, 2011, 2013, 2014, 2015, 2016, 2017, 2018, 2019, 2024 |
| אומוניה ניקוסיה | 21 | 16 | 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003, 2010, 2021 |
| אנורתוסיס פמגוסטה | 13 | 10 | 1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008 |
| א.א.ל. לימסול | 6 | 2 | 1941, 1953, 1955, 1956, 1968, 2012 |
| אפולון לימסול | 4 | 6 | 1991, 1994, 2006, 2022 |
| EPA לרנקה | 3 | 5 | 1945, 1946, 1970 |
| אולימפיאקוס ניקוסיה | 3 | 4 | 1967, 1969, 1971 |
| פזופוריקוס לרנקה | 2 | 8 | 1954, 1988 |
| טראסט AC | 1 | 3 | 1935 |
| אריס לימסול | 1 | 0 | 2023 |
| צ'טינקאיה טורק | 1 | 1 | 1951 |
| א.א.ק. לרנקה | - | 6 |  |
| פ.צ. דיגניס מורפו | - | 1 |  |
| אנוסיס נאון פראלימני | - | 1 |  |
דניאל לורי

דניאל לורי (באנגלית: Daniel Lurie; נולד ב-4 בפברואר 1977) הוא פוליטיקאי יהודי-אמריקאי המכהן כראש עיריית סן פרנסיסקו מינואר 2025.
ביוגרפיה

לורי נולד בסן פרנסיסקו בנם של הרב בריאן לורי שכיהן כנשיא הקרן החדשה לישראל ושל מרים לבית ראצ'וורגר. הוריו התגרשו בילדותו ואמו נישאה לפיטר האס, שכיהן כנשיא ומנכ"ל חברת לוי שטראוס ושות'. הוא בעל תואר ראשון במדע המדינה מאוניברסיטת דיוק ותואר שני במנהל ציבורי מאוניברסיטת קליפורניה בברקלי. עבד ב"Robin Hood Foundation" גוף פילנתרופי שייסד המיליארדר פול טיודור ג'ונס ולאחר לימודי התואר השני הקים את ארגון "Tipping Point Community" שעוסק במלחמה בעוני באזור מפרץ סן פרנסיסקו.
בנובמבר 2024 נבחר לראש עיריית סן פרנסיסקו לאחר שגבר על ראש העיר המכהנת לונדון בריד.
לורי נשוי ואב לשניים.
אולפני קאלבר

| --- | --- |

 מידע כללי
 סוג:  חברת הפקת סרטים, אולפן קולנוע 
 כתובת:  9336 West Washington Boulevard 
 מיקום:  ארצות הברית קאלבר סיטי (אנ'), קליפורניה, ארצות הברית
 מדינה:  ארצות הברית ארצות הברית
 בעלים:  ססיל ב. דה-מיל 
 מייסדים:  תומאס אינס 
 הקמה ובנייה
 תקופת הבנייה:  ?–1918
 תאריך פתיחה רשמי:  1918
 
 theculverstudios.com
 
אולפני קאלבר (באנגלית: Culver Studios) הם אולפני קולנוע וטלוויזיה אמריקאים הממוקמים בקאלבר סיטי (אנ') שבקליפורניה. היא הוקמה על ידי חלוץ הראינוע תומס אינס (אנ'). בשנת 2014 נרכשו האולפנים על ידי חברת Hackman Capital Partners, אשר ביצעה מודרניזציה מוחלטת של האולפנים במהלך ארבע השנים הבאות, תוך שימור מבני האולפנים ההיסטוריים. האולפנים פעלו תחת מספר רב של שמות.
קלאסיקות רבות מתור הזהב של הוליווד צולמו באולפנים, בהם "חלף עם הרוח", "כוכב נולד", "אינטרמצו" ו"רבקה".
באולפני קלבר צולמו גם תוכניות טלוויזיה כגון "המופע של אנדי גריפית'", לאסי", "באטמן", "נני", "סקראבס", "משפחה בהפרעה" ו"קוגר טאון".
איש העסקים הווארד יוז היה בעל מניה באולפנים, כמו גם במאי הקולנוע ססיל ב. דה-מיל ודייוויד או. סלזניק.
הערות שוליים

↑  Alison Stateman, Michael Hackman on His Major Culver City Buys and Landing ‘Dream Tenant’ Amazon, Commercial Observer, ‏3 בדצמבר 2018
↑  City History & Info, City of Culver City
| --- | --- |
בקרת זהויות :  MusicBrainz: ac38d21d-9c7a-4e67-ae92-15c7666048ef
פאנאגלו

| --- | --- |

האלפבית המשמש לכתיבת פאנאגלו
 מדינות:  דרום אפריקה, זימבבואה, זמביה 
 אזורים:  חאוטנג 
 דוברים:  100,000 
 כתב:  אלפבית לטיני 
 קוד ISO 639-3:  fng 
 ראו גם:  שפה • כתב • רשימת שפות
 
פאנאגלו (או פאנאקלו, בפאנאגלו: Fanagalo) היא שפת פידג'ין המבוססת בעיקר על זולו ועל קוסה, שהושפעה מאנגלית ומאפריקאנס. השפה משמשת כלינגואה פרנקה בתעשיות כריית הזהב, היהלומים, הפחם והנחושת בדרום אפריקה, ונמצאת בשימוש גם ברפובליקה הדמוקרטית של קונגו, בנמיביה, בזמביה ובזימבבואה, אם כי בתפוצה מופחתת. על אף שהיא משמשת כשפה שנייה של הדוברים בלבד, בשנת 1975 מספר דוברי השפה נאמד במאות אלפים. עם ביטול האפרטהייד בדרום אפריקה, הפכה האנגלית ללינגואה פרנקה במדינה, והיקף השימוש בפאנאגלו ירד.
מכיוון שלילידי השבטים שאצלם התפתחה הפאנאגלו באופן מסורתי לא הייתה שפה כתובה, הכתיב של השפה אינו מתוקנן, והכתיבה מתבצעת באלפבית לטיני.
אטימולוגיה

השם "פאנאגלו" נגזר מצורות המקובלות בשפות נגוני (אנ') המחוברות יחדיו - fana-ga-lo שמשמעותן היא "כמו + של + זה", ומילולית "עשה זאת כך". שם השפה משקף את השימוש בה כשפת מתן הוראות.
שמו של הניב הזימבבואי (שנוצר בתקופת רודזיה הדרומית) הוא Chilapalapa והוא מושפע משפת שונה (אנ'), בעוד שהניב בזמביה (רודזיה הצפונית), נקרא Cikabanga (מבוטא Chikabanga) ומושפע משפת במבה (אנ').
בדומה לטורקית, פאנאגלו מאופיינת בהרמוניית תנועות (אנ'), ולכן התנועות המוספיות של המילה משתנות בהתאם לתנועות הבאות במילה. בלשונות נגוני, התחילית Mu- או Ma- מציינת יחיד, בעוד ש-Bu- או Ba- מסמלת את הרבים. מכאן ש-Muntu משמעותה גבר, ו-Bantu משמעותה גברים. באופן דומה, התחילית Chi- או Si- מציינת את השפה שדיבר שבט מסוים. למשל אנשי שבט Lozi מדברים Si-lozi ואנשי במבה מדברים Chiwemba. מכאן נגזר שמו של הניב בזימבבואה - Chilapalapa שמגיע מחיבור של התחילית Chi- עם המילה lapa שמשמעותה "שָׁם" שחוזרת על עצמה פעמיים לשם הדגשה.
מאפייני השפה

שפת פאנאגלו המדוברת במכרות בדרום אפריקה ובזימבבואה מבוססת בעיקר על אוצר מילים של זולו וקוסה (כ-70%), על אנגלית (כ-25%) וכוללת גם השפעה מעטה של אפריקאנס (5%). לעומת זולו, הפאנאגלו כוללת פחות הטיות של מילים, וסדר המילים במשפט דומה לאנגלית. כמו בשפות זולו וקוסה, גם בפאנאגלו נעשה שימוש בעיצורים מצוצים.
חוקרים מתארים את Mine Fanagalo ואת Garden Fanagalo כניבים שונים של אותו הפידג'ין, כאשר ה-Garden Fanagalo קרוב יותר לאנגלית, ואילו ה-Mine Fanagalo קרוב יותר לזולו.
ישנם מספר מאפיינים מרכזיים שמבדילים בין פאנאגלו לבין שפות נגוני (כמו זולו וקוסה). בפאנאגלו, הצירוף Lo מתפקד גם כתווית וגם ככינוי רמז, בעוד שבזולו הוא משמש רק ככינוי רמז. המילה Lapha משמשת במשמעות "כאן", וכאשר ההברה הראשונה מודגשת המשמעות שלה הופכת ל-"שם". לעיתים היא משמשת גם כמילת יחס כללית למיקום, למשל במשמעות של "ליד". זולו, לעומת זאת, משתמשת ב-lapha רק במשמעות של "כאן". בנוסף, פאנאגלו משתמש בכינויי הגוף mina (אני), thina (אנחנו), wena (את/ה), ena (הוא/היא/זה/הם). לעומת זאת, זולו משתמשת רק בכינויים שנוצרו לצורך להדגשה, ובמקום זאת מסתמכת על סממני התאם פועליים, בדומה לספרדית.
צורת העבר של פעלים מסומנת בסיומת -ile (hamba - "אני הולך, לך!", hambile - "הלכתי"), והעתיד מסומן ב-azi (azi hamba - "ילך").
מאפייני השפה > דוגמה

להלן קטע קצר מהפואמה Cock Robin (אנ') בשפת פאנאגלו, עם תרגום לאנגלית ולעברית. הפואמה מדגימה את השימוש במאפייני השפה, כמו גם את השילוב בין מילים בזולו ובקוסה לבין מילים שהשפה שאלה מאנגלית כמו שהן, כמו "bow and arrow".
| 0 | 1 | 2 |
| --- | --- | --- |
| תרגום מילולי לעברית - אדום החזה    מי הם הרגו את אדום החזה?  אני, אמר הדרור.  עם החץ וקשת הקטן שלי.  אני הרגתי את אדום החזה. | Cock Robin - תרגום מילולי לאנגלית    Who they killed Cock Robin?  Me, said the sparrow.  With the little bow & arrow of mine.  I killed Cock Robin. | Koki Lobin - בפאנאגלו    Kubani ena bulalile Koki Lobin?  Mina kruma lo Sparrow  Na lo picannin bow and arrow kamina  Mina bulalile Koki Lobin. |
ראו גם

פידג'ין
שפה קריאולית